open-index/open-wikipedia-markdown huggingface dataset:
సియా లా

[కుడి|thumb|380x380px| [ఐక్యరాజ్య సమితి|ఐక్యరాజ్యసమితి వారి సియాచిన్ గ్లేసియర్ మ్యాపు. *"వాస్తవ క్షేత్రస్థితి రేఖ"* (AGPL), గోమా సైనిక శిబిరం, నుబ్రా నది లోయ, సియాచిన్ హిమానీనదాల ప్రారంభ బిందువుగా *"పాయింట్ NJ980420"* (పాయింట్ NJ9842) ను చూపుతోంది. సియా లా (NJ9842 కు ఉత్తరాన) కూడా భారతదేశం ఆధీనంలో ఉంది. మషెర్‌బ్రమ్ రేంజ్, బాల్టోరో గ్లేసియర్, బాల్టోరో గ్లేసియర్, బాల్టోరో ముజ్తాగ్, కె2లు పాక్ ఆక్రమణలో ఉన్నాయి]]
**సియా లా** అనేది లడఖ్, భారతదేశం ఉన్న పర్వత మార్గం. ఇది, సిమ్లా ఒప్పందంలో భాగంగా భారత పాకిస్తాన్ల మధ్య నియంత్రణ రేఖ ముగింపును నిర్వచించిన మ్యాప్ పాయింట్ NJ9842 కి ఉత్తర-వాయువ్యంగా దాదాపు  దూరంలో ఉంది. సియా లా చైనా సరిహద్దుకు సమీపంలో, విశాలమైన సియాచిన్ హిమానీనదానికి ఎగువ భాగంలో వాయవ్య దిశలో ఉంది. సియా లా, సియాచెన్ హిమానీనదాన్ని పశ్చిమాన పాకిస్తానీ నియంత్రణలో ఉన్న కొందూస్ హిమానీనదంతో కలుపుతుంది.

## భౌగోళిక రాజకీయ సమస్యలు
సియా లా, సమీపంలోని బిలాఫోండ్ లా, గ్యోంగ్ లాలు, 1984 లో ఆపరేషన్ మేఘదూత్ సమయంలో సైనిక చర్య జరిగిన ప్రదేశాలు. ఇది సియాచిన్ సంఘర్షణ యొక్క మొదటి సైనిక చర్య. ఇది కాశ్మీర్ వివాదంలో భాగం. సియా లాకు ఎదురుగా పశ్చిమాన ఉన్న కనుమ పాకిస్తాన్ నియంత్రణలో ఉంది. వారు దానిని కాన్వే శాడిల్ & లెఘరీ OP అని పిలుస్తారు.

## ఇవి కూడా చూడండి

; AGPL (అసలు గ్రౌండ్ పొజిషన్ లైన్) దగ్గర

* NJ9842, నియంత్రణ రేఖ ముగిసి, AGPL మొదలయ్యే బిందువు
* చుమిక్ గ్లేసియర్
* సాల్టోరో పర్వతాలు
* ఇందిరా కల్
* బిలాఫోండ్ లా

; సరిహద్దులు

* వాస్తవ క్షేత్రస్థితి రేఖ (AGPL)
* భారతదేశం-పాకిస్తాన్ అంతర్జాతీయ సరిహద్దు {IB)
* నియంత్రణ రేఖ {LoC)
* వాస్తవ నియంత్రణ రేఖ (LAC)
* సర్ క్రీక్ (SC)
* భారతదేశ సరిహద్దులు

; వివాదాలు

* కాశ్మీర్ వివాదం
* సియాచిన్ వివాదం
* చైనా-భారత వివాదం
* ఉత్తర ప్రాంతాలు
* ట్రాన్స్-కారకోరం ట్రాక్ట్

; సైనిక చర్యలు

* ఆపరేషన్ మేఘదూత్, భారతదేశం
* ఆపరేషన్ రాజీవ్, భారతదేశం
* ఆపరేషన్ సఫెడ్ సాగర్, భారతదేశం

## మూలాలు

వర్గం:Coordinates on Wikidata
వర్గం:భారతదేశంలో పర్వత కనుమలు
ముక్తా దత్తా తోమర్

**ముక్తా దత్తా తోమర్** (జననం 1961 జూన్ 4)  ఇండియన్ ఫారిన్ సర్వీస్ కేడర్‌కు చెందిన ఒక భారతీయ పౌర సేవకురాలు. ఆమె జర్మనీలో ప్రస్తుత భారత రాయబారి.

## వ్యక్తిగత జీవితం
ముక్తా దత్తా తోమర్ కలకత్తా విశ్వవిద్యాలయం నుండి పట్టభద్రురాలయ్యింది. ఆమె 1978 బ్యాచ్‌కి చెందిన ఇండియన్ ఫారిన్ సర్వీస్ అధికారి అశోక్ తోమర్‌ను వివాహం చేసుకుంది.

## కెరీర్
ఆమె 1984లో ఇండియన్ ఫారిన్ సర్వీస్‌లో చేరింది.  ఆమె మాడ్రిడ్, ఖాట్మండు, ప్యారిస్, యాంగోన్లలోని భారతీయ మిషన్లలో పనిచేసింది. ఆమె న్యూయార్క్‌లోని ఐక్యరాజ్యసమితికి భారతదేశ శాశ్వత మిషన్‌లో పనిచేసింది. ఆమె బంగ్లాదేశ్‌లో భారత డిప్యూటీ హైకమిషనర్‌గా పనిచేసింది. ఆమె ఆగస్టు 2010 నుండి జూలై 2013 వరకు చికాగో  లో భారత కాన్సుల్ జనరల్‌గా కూడా పనిచేసింది.

ముక్తా దత్తా తోమర్ న్యూ ఢిల్లీలో అమెరికాస్ డివిజన్ వంటి వివిధ విభాగాలలో విదేశీ వ్యవహారాల మంత్రిత్వ శాఖగా, అదనపు కార్యదర్శి (పరిపాలన)గా కూడా పనిచేసింది. ఆమె కాన్సులర్, పాస్‌పోర్ట్ & వీసా విభాగం, అలాగే ఇన్వెస్ట్‌మెంట్, టెక్నాలజీ ప్రమోషన్ & ఎకనామిక్ విభాగానికి అధిపతిగా కూడా పనిచేసింది. 
## మూలాలు

వర్గం:1961 జననాలు
వర్గం:కలకత్తా విశ్వవిద్యాలయం పూర్వ విద్యార్థులు
వర్గం:జీవిస్తున్న ప్రజలు
వర్గం:Pages with citations having bare URLs
వర్గం:Pages with citations lacking titles
బచావ్ శోభా దినేష్

**బచావ్ శోభా దినేష్** భారతదేశానికి చెందిన రాజకీయ నాయకురాలు. ఆమె 2024లో జరిగిన లోక్‌సభ ఎన్నికలలో ధూలే నియోజకవర్గం నుండి  తొలిసారి లోక్‌సభ సభ్యురాలిగా ఎన్నికైంది.

## రాజకీయ జీవితం
శోభా బచావ్ 1992లో కాంగ్రెస్ పార్టీ ద్వారా రాజకీయాలలోకి వచ్చి మహారాష్ట్ర ప్రదేశ్ కాంగ్రెస్ కమిటీ ప్రధాన కార్యదర్శిగా, ధూలే జిల్లా కాంగ్రెస్ ఇన్‌చార్జిగా, 26 ఫిబ్రవరి 1992న తొలిసారి నాసిక్ మున్సిపల్ కార్పొరేషన్ కార్పొరేటర్‌గా ఎన్నికై ఆ తరువాత వరుసగా మూడుసార్లు ఎన్నికై 20 మార్చి 1999 నుండి 2002 వరకు నాసిక్ మునిసిపల్ కార్పొరేషన్ మేయర్‌గా పని చేసింది. ఆమె 2004 నుండి 2009 వరకు నాసిక్ నుండి ఎమ్మెల్యేగా ఎన్నికై, మహారాష్ట్ర రాష్ట్ర శాసనసభ  మహిళా హక్కులు & సంక్షేమ కమిటీ సభ్యురాలిగా, ప్రజారోగ్యం & కుటుంబ సంక్షేమం, ఆహారం, పౌర సరఫరాలు, వినియోగదారుల రక్షణ శాఖ మంత్రిగా పని చేసింది.

శోభా బచావ్ 2024లో జరిగిన లోక్‌సభ ఎన్నికలలో ధూలే నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుభాష్ భామ్రేపై 3,831 ఓట్ల మెజారిటీతో గెలిచి తొలిసారి లోక్‌సభ సభ్యురాలిగా ఎన్నికై, 26 సెప్టెంబర్ 2024 నుండి ఆరోగ్య కుటుంబ సంక్షేమ కమిటీ సభ్యురాలిగా పని చేస్తుంది.
## మూలాలు

వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారత జాతీయ కాంగ్రెస్ నాయకులు
సుభాష్ భామ్రే

**సుభాష్ భామ్రే** (జననం 11 సెప్టెంబర్ 1953) భారతదేశానికి చెందిన రాజకీయ నాయకుడు. ఆయన 2019, 2024లో జరిగిన లోక్‌సభ ఎన్నికలలో ధూలే నియోజకవర్గం నుండి  రెండుసార్లు లోక్‌సభ సభ్యుడిగా ఎన్నికయ్యాడు.

## రాజకీయ జీవితం
*18 ఆగస్టు 2019: మహారాష్ట్ర బీజేపీ ఉపాధ్యక్షుడు.
*16 మే 2014: 16వ లోక్‌సభకు ఎన్నికయ్యారు
*1 సెప్టెంబర్ 2014 నుండి: సభ్యుడు, ఆరోగ్యం మరియు కుటుంబ సంక్షేమంపై స్టాండింగ్ కమిటీ
*5 జూలై 2016: రక్షణ శాఖ సహాయ మంత్రి
*అతని తల్లి సక్రి విధానసభ నియోజకవర్గం మొదటి మహిళా ఎమ్మెల్యే.

## మూలాలు

వర్గం:1953 జననాలు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
స్మితా వాఘ్

**స్మితా ఉదయ్ వాఘ్** (జననం 26 మార్చి 1968) భారతదేశానికి చెందిన రాజకీయ నాయకురాలు. ఆమె 2024లో జరిగిన లోక్‌సభ ఎన్నికలలో జలగావ్ నియోజకవర్గం నుండి  తొలిసారిగా లోక్‌సభ సభ్యురాలిగా ఎన్నికైంది.

## రాజకీయ జీవితం
స్మితా వాఘ్ తన భర్త ఉదయ్ బాపు వాగ్‌తో కలిసి విద్యార్థి దశ నుండి అఖిల భారతీయ విద్యార్థి పరిషత్‌ తో రాజకీయాల్లో చురుకుగా పాల్గొని బీజేపీ జిల్లా అధ్యక్షురాలిగా, జల్గావ్ జిల్లా పరిషత్ సభ్యురాలిగా మూడుసార్లు ఎన్నికై, 1 నవంబర్ 2009 నుండి 2012 వరకు చైర్‌పర్సన్‌గా పని చేసింది. ఆమె పార్టీలో జల్గావ్ జిల్లా మహిళా అఘడి జిల్లా అధ్యక్షురాలిగా, బిజెపి రాష్ట్ర ఉపాధ్యక్షురాలిగా, కార్యనిర్వాహక రాష్ట్ర అధ్యక్షురాలిగా వివిధ హోదాల్లో పని చేసి 23 జనవరి 2015 నుండి 23 ఏప్రిల్ 2020 వరకు మహారాష్ట్ర శాసనమండలి సభ్యురాలిగా పని చేసింది. 
 
స్మితా వాఘ్ 2019లో జరిగిన లోక్‌సభ ఎన్నికలలో జలగావ్ నియోజకవర్గం టికెట్ దక్కగా చివరి నిమిషంలో పార్టీ ఉన్మేష్ పాటిల్ ను అభ్యర్థిగా ప్రకటించడంతో ఆయనకు మద్దతుగా పని చేసింది. ఆమె  2024లో జరిగిన లోక్‌సభ ఎన్నికలలో జలగావ్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి శివసేన (ఉద్ధవ్ బాలాసాహెబ్ ఠాక్రే) అభ్యర్థి కరణ్ బాలాసాహెబ్ పాటిల్ - పవార్‌పై 251594 ఓట్ల మెజారిటీతో గెలిచి తొలిసారిగా లోక్‌సభ సభ్యురాలిగా ఎన్నికై, 26 సెప్టెంబర్ 2024 నుండి పరిశ్రమపై కమిటీ సభ్యురాలిగా ఉంది.

## మూలాలు

వర్గం:1968 జననాలు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
ఉన్మేష్ భయ్యాసాహెబ్ పాటిల్

**ఉన్మేష్ భయ్యాసాహెబ్ పాటిల్** (జననం 24 జూన్ 1978) భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో జలగావ్ నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు.
## రాజకీయ జీవితం
ఉన్మేష్ పాటిల్ భారతీయ జనతా పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2014లో జరిగిన మహారాష్ట్ర శాసనసభ ఎన్నికలలో చాలీస్‌గావ్ నియోజకవర్గం నుండి తొలిసారి ఎమ్మెల్యేగా ఎన్నికై 2015 నుండి 2019 వరకు మహారాష్ట్ర స్టేట్ కో-ఆపరేటివ్ షుగర్ ఫ్యాక్టరీస్ ఫెడరేషన్ లిమిటెడ్ చైర్మన్‌గా పని చేశాడు.ఆయన 2019లో జరిగిన లోక్‌సభ ఎన్నికలలో జలగావ్ నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు.

## మూలాలు

వర్గం:1978 జననాలు
వర్గం:17వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
అశోక్ తాపిరామ్ పాటిల్

**అశోక్ తాపిరామ్ పాటిల్ ** (జననం 9 సెప్టెంబర్ 1961) భారతదేశానికి చెందిన రాజకీయ నాయకుడు. ఆయన 2009, 2014లో జరిగిన లోక్‌సభ ఎన్నికలలో జలగావ్ నియోజకవర్గం నుండి  రెండుసార్లు లోక్‌సభ సభ్యుడిగా ఎన్నికయ్యాడు.
## రాజకీయ జీవితం
*1990 - 1995 & 1995 - 1997:  పరోలా నగరపాలిక కార్పొరేటర్ (రెండు సార్లు)
*1998-2000: పరోలా నగరపాలిక ప్రెసిడెంట్ 
*2001-06:పరోలా నగరపాలిక  ప్రెసిడెంట్ 
*2002-05: చైర్మన్ APMC పరోలా, జిల్లా. జలగావ్
* 2009: తొలిసారి జలగావ్ నుండి ఎంపీగా ఎన్నికయ్యాడు.
*31 ఆగస్టు 2009: రక్షణ కమిటీ, కన్సల్టేటివ్ కమిటీ, హౌసింగ్ మంత్రిత్వ శాఖ, సలహా కమిటీ, పట్టణ పేదరిక నిర్మూలన మంత్రిత్వ శాఖ & పర్యాటక మంత్రిత్వ శాఖ సభ్యుడు
*16 మే 2014: 16వ లోక్‌సభకు జలగావ్ నుండి తిరిగి ఎన్నికయ్యాడు(2వసారి)
*1 సెప్టెంబర్ 2014 నుండి ప్రభుత్వ హామీలపై కమిటీ సభ్యుడు
* రైల్వే స్టాండింగ్ కమిటీ సభ్యుడు
* పెట్రోలియం & సహజ వాయువుపై స్టాండింగ్ కమిటీ సభ్యుడు
* జలవనరులు, నదుల అభివృద్ధి & గంగా పునరుజ్జీవన మంత్రిత్వ శాఖ, కన్సల్టేటివ్ కమిటీ సభ్యుడు

## మూలాలు

వర్గం:1961 జననాలు
వర్గం:16వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
హరిభౌ జావాలే

**హరిభౌ మాధవ్ జవాలే** (1 జూన్ 1953 - 16 జూన్ 2020) భారతదేశానికి చెందిన రాజకీయ నాయకుడు. ఆయన రావర్, జలగావ్ నియోజకవర్గం నుండి  రెండుసార్లు లోక్‌సభ సభ్యుడిగా ఎన్నికయ్యాడు.
## నిర్వహించిన పదవులు

* 1999-2004 : మహారాష్ట్ర శాసనసభ సభ్యుడు
* 1999-2000 :  అసెంబ్లీ హామీ కమిటీ సభ్యుడు
* 2005 : భాజపా రాష్ట్ర కార్యవర్గ సభ్యుడు
* 2003-2004 : పబ్లిక్ సెక్టార్ అండర్ టేకింగ్ కమిటీ సభ్యుడు
* 2000-2002 : పంచాయితీ రాజ్ కమిటీ సభ్యుడు
* ఏప్రిల్ 2007: మహారాష్ట్రలోని జల్గావ్ ఉప ఎన్నికలో 14వ లోక్‌సభకు ఎన్నికయ్యాడు
* 15 మే 2007 నుండి ఏప్రిల్ 2009 వరకు సామాజిక న్యాయ & సాధికారత కమిటీ సభ్యుడు
* జూలై 2008: చైర్మన్, మధుకర్ సహకరి సఖర్ కార్ఖానా లిమిటెడ్, ఫైజ్‌పూర్, జల్గావ్, మహారాష్ట్ర
* హెచ్‌ఆర్‌డి మంత్రిత్వ శాఖపై సలహా కమిటీ సభ్యుడు
* 2009: 15వ లోక్‌సభకు జల్గావ్ నుండి తిరిగి ఎన్నికయ్యాడు (2వ పర్యాయం)
* 31 ఆగస్టు 2009: నీటి వనరుల కమిటీ సభ్యుడు
* *రైల్వే కమిటీ సభ్యుడు*

## మరణం
జావాలే 16 జూన్ 2020న ముంబైలోని బాంబే హాస్పిటల్‌లో  కోవిడ్-19తో మరణించాడు.

## మూలాలు

వర్గం:1953 జననాలు
వర్గం:16వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
వై. జి. మహాజన్

**యశ్వంత్ గిరిధర్ మహాజన్** (12 మే 1941 - 29 అక్టోబర్ 2018) భారతదేశానికి చెందిన రాజకీయ నాయకుడు. ఆయన జలగావ్ నియోజకవర్గం నుండి  రెండుసార్లు లోక్‌సభ సభ్యుడిగా ఎన్నికయ్యాడు.

## నిర్వహించిన పదవులు

* 1992 - 1999:   జలగావ్ జిల్లా పరిషత్ అధ్యక్షుడు & సభ్యుడు
* 1999 - 2004 : జలగావ్ నియోజకవర్గం నుండి 13వ లోక్‌సభకు ఎన్నికయ్యాడు
* 1999 - 2000: వ్యవసాయ కమిటీ సభ్యుడు
* 2000 - 2004: మానవ వనరుల అభివృద్ధి మంత్రిత్వ శాఖ సలహా కమిటీ సభ్యుడు
* 2004 - 2009:  జలగావ్ నియోజకవర్గం నుండి 14వ లోక్‌సభకు తిరిగి ఎన్నికయ్యాడు (2వసారి)
* *మానవ వనరుల అభివృద్ధి కమిటీ సభ్యుడు*

## వివాదం
నోయిడా ఆధారిత మీడియా సంస్థ కోబ్రాపోస్ట్ ద్వారా నిర్వహించిన స్టింగ్ ఆపరేషన్ దుర్యోధనలో  భాగంగా 12 డిసెంబర్ 2005న హిందీ న్యూస్ టీవీ ఛానెల్ ఆజ్ తక్‌లో ప్రసారం చేయబడింది, మహాజన్
పార్లమెంటులో ప్రశ్నలు వేయడానికి 35,000
లంచం తీసుకుంటూ వీడియోలో పట్టుబడ్డాడు. 

23 డిసెంబర్ 2005న లోక్‌సభ ప్రత్యేక కమిటీ సభను ధిక్కరించినందుకు దోషిగా నిర్ధారించింది, స్టింగ్‌లో చిక్కుకున్న మొత్తం 11 మంది ఎంపీలను బహిష్కరించాలని పిలుపునిచ్చిన తీర్మానాన్ని అనుసరించి, ఆయనను పార్లమెంటు నుండి బహిష్కరించింది.

## మూలాలు

వర్గం:1961 జననాలు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
అనూప్ సంజయ్ ధోత్రే

**అనూప్ సంజయ్ ధోత్రే ** (జననం 24 మే 1984) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో అకోలా నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు.
## రాజకీయ జీవితం
అనూప్ ధోత్రే తన తండ్రి మాజీ కేంద్ర మంత్రి సంజయ్ శ్యాంరావ్ ధోత్రే అడుగుజాడల్లో రాజకీయాల్లోకి వచ్చి 2024లో జరిగిన లోక్‌సభ ఎన్నికలలో అకోలా నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అభయ్ కాశీనాథ్ పాటిల్ పై 40,626 ఓట్ల మెజారిటీతో తొలిసారిగా లోక్‌సభ సభ్యుడిగా ఎన్నికయ్యాడు.

## మూలాలు

వర్గం:1984 జననాలు
వర్గం:18వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
బల్వంత్ బస్వంత్ వాంఖడే

**బల్వంత్ బస్వంత్ వాంఖడే** (జననం 
2 జూలై 1967) భారతదేశానికి చెందిన రాజకీయ నాయకుడు. ఆయన  2024లో జరిగిన లోక్‌సభ ఎన్నికలలో అమరావతి
 నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు. 
## రాజకీయ జీవితం
బల్వంత్ వాంఖడే  భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి 2005 నుండి  2010 వరకు లెహ్గావ్ గ్రామ పంచాయితీ సర్పంచ్‌గా పని చేశాడు. ఆయన ఆ తరువాత 2012 నుండి 2019 వరకు అమరావతి జిల్లా కౌన్సిల్ ఛైర్మన్‌గా, 2005 నుండి 2020 వరకు దర్యాపూర్ వ్యవసాయ ఉత్పత్తి మార్కెట్ కమిటీ డైరెక్టర్‌గా, అమరావతి జిల్లా కేంద్ర సహకార బ్యాంకు డైరెక్టర్‌గా పని చేశాడు. 

బల్వంత్ వాంఖడే 2009 శాసనసభ ఎన్నికలలో దర్యాపూర్ నియోజకవర్గం నుండి స్వతంత్ర అభ్యర్థిగా, 2014 శాసనసభ ఎన్నికలలో రిపబ్లికన్ పార్టీ ఆఫ్ ఇండియా అభ్యర్థిగా పోటీ చేసి రెండో స్థానంలో నిలిచాడు. ఆయన 2019 శాసనసభ ఎన్నికలలో భారత జాతీయ కాంగ్రెస్ అభ్యర్థిగా పోటీ చేసి తన ప్రత్యర్థి బీజేపీ అభ్యర్థి అబండిలే రమేష్ గణపత్రరావుపై 30519 ఓట్ల మెజారిటీతో గెలిచి తొలిసారి శాసనసభ్యుడిగా ఎన్నికయ్యాడు. 

బల్వంత్ వాంఖడే 2024లో జరిగిన లోక్‌సభ ఎన్నికలలో అకోలా నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి నవనీత్ కౌర్ రానాపై 19,731 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.
 
## మూలాలు

వర్గం:1967 జననాలు
వర్గం:18వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
కార్ల్ బీల్

**కార్ల్ ఎర్నెస్ట్ బీల్** (1887, జూలై 12 - 1916, ఆగస్టు 16) ఆస్ట్రేలియాలో జన్మించిన న్యూజిలాండ్ క్రికెట్ ఆటగాడు. అతను 1906 - 1915 మధ్యకాలంలో ఒటాగో, కాంటర్‌బరీ కొరకు ఫస్ట్-క్లాస్ క్రికెట్‌లో 12 మ్యాచ్‌లు ఆడాడు.

1914 జనవరిలో, ప్లంకెట్ షీల్డ్‌లో వెల్లింగ్‌టన్‌పై కాంటర్‌బరీ తరఫున బీల్ 105 పరుగులు చేశాడు, 110 నిమిషాల్లో తన సెంచరీని చేరుకున్నాడు. 1915 జనవరిలో అతను ఈస్ట్ క్రైస్ట్‌చర్చ్ తరపున ఆడుతూ 242 పరుగులు చేశాడు, ఇది క్రైస్ట్‌చర్చ్ క్లబ్ పోటీలో రికార్డ్ స్కోరు. కొంతకాలం తర్వాత అతను క్షయవ్యాధితో బాధపడటం ప్రారంభించాడు. అతను తన భార్యతో కలిసి మెల్బోర్న్కు తిరిగి వచ్చాడు. అతను 1916 ఆగస్టులో 29వ ఏట మెల్బోర్న్‌లో మరణించాడు.

బీల్ సోదరుడు విలియం కూడా ఒటాగో తరపున ఆడాడు. న్యూజిలాండ్‌లోని ఫస్ట్-క్లాస్ మ్యాచ్‌లకు అంపైర్‌గా ఉన్నాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1916 మరణాలు
వర్గం:1887 జననాలు
జేమ్స్ ఫుల్టన్

**జేమ్స్ ఫుల్టన్** (1830, జూన్ 27 &#x2013; 1891, నవంబరు 20) న్యూజిలాండ్‌లోని ఒటాగోలో 19వ శతాబ్దపు పార్లమెంటు సభ్యుడు, క్రికెట్ ఆటగాడు.

జేమ్స్ ఫుల్టన్ బెంగాల్‌లో జన్మించాడు. 1840ల చివరలో న్యూజిలాండ్‌కు వెళ్లాడు. 1852, సెప్టెంబరు 22న, ఇతను డునెడిన్ అత్యంత ప్రముఖమైన, సంపన్న కుటుంబాలలో ఒకరి కుమార్తె అయిన కేథరీన్ వాల్పీని వివాహం చేసుకున్నాడు. ఇతని భార్య ఒక ప్రముఖ ఓటు హక్కుదారుగా మారింది. వారికి ముగ్గురు కుమారులు, ముగ్గురు కుమార్తెలు. ఇతని ఇద్దరు పెద్ద కుమారులు, ఆర్థర్ ఫుల్టన్ (1853-1889), జేమ్స్ ఎడ్వర్డ్ ఫుల్టన్ (1854-1928) ప్రముఖ సివిల్ ఇంజనీర్లు.

ఇతను 1863 - 1868 మధ్యకాలంలో ఒటాగో తరపున ఐదు ఫస్ట్-క్లాస్ క్రికెట్ మ్యాచ్‌లు ఆడాడు. ఇవి న్యూజిలాండ్‌లో ఆడిన మొదటి ఐదు ఫస్ట్-క్లాస్ మ్యాచ్‌లు, స్కోర్లు చాలా తక్కువగా ఉన్నాయి. ఇతను మొదటి రెండు మ్యాచ్‌లలో మ్యాచ్‌లో టాప్ స్కోర్ చేసాడు: ఒటాగో గెలిచిన మొదటి మ్యాచ్‌లో 25 నాటౌట్, కాంటర్బరీ గెలిచిన రెండవ మ్యాచ్‌లో 22. ఇతను తన మూడు మ్యాచ్‌లలో ఒటాగోకు కెప్టెన్‌గా ఉన్నాడు.

వ్యవసాయం చేయడానికి ముందు డునెడిన్‌కు పశ్చిమాన ఉన్న ఔట్‌రామ్ అనే చిన్న పట్టణంలో చాలా సంవత్సరాలు రెసిడెంట్ మెజిస్ట్రేట్‌గా పనిచేశాడు. ఇతను పదవీ విరమణ చేసిన 1879 నుండి 1890 వరకు తైరీ నియోజకవర్గానికి ప్రాతినిధ్యం వహించాడు. ఇతను 1890 లో రాయల్ కమిషన్‌లోని కమీషనర్‌లలో ఒకడు.

ఇతను 1891, జనవరి 22 నుండి నవంబరు 20న తను మరణించే వరకు న్యూజిలాండ్ లెజిస్లేటివ్ కౌన్సిల్ సభ్యుడిగా  ఉన్నాడు. ఇతను అవుట్‌గోయింగ్ నాల్గవ అట్కిన్సన్ మంత్రిత్వ శాఖ ద్వారా కౌన్సిల్‌కు నియమించబడిన ఏడుగురు కొత్త సభ్యులలో ( హ్యారీ అట్కిన్సన్‌తో సహా) ఒకరిగా నియమించబడ్డాడు; ఉదారవాదులు కొత్త ప్రభుత్వానికి వ్యతిరేకంగా ఎగువ సభ స్టాకింగ్‌గా భావించారు.

## మూలాలు

## ఇతర లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1891 మరణాలు
వర్గం:1830 జననాలు
బొండా జగన్మోహనరావు

**బొండా జగన్మోహనరావు** ఆంధ్రప్రదేశ్ రాష్ట్రానికి చెందిన చిత్రకారుడు. కొండకోనల్లో నివశించే గిరిజనుల శ్రేయస్సే అతడి ధ్యేయం.. లక్ష్యం..! ఆధునిక సమాజంలో నివశిస్తున్న వారందరికీ పూర్వికులు గిరిజనులేనన్న ధృక్పధంతో గిరిజనుల జీవనశైలిపై నిరంతర పరిశీలన చేసిన చిత్రకారుడు బొండా జగన్మోహనరావు.

## జననం
ఇతను 1954, మార్చి 25న కృష్ణా జిల్లా విజయవాడ లోని ఒక మధ్య తరగతి కుటుంబంలో జన్మించాడు. ఇతని తండ్రి చంద్రయ్య, తల్లి అప్పల నరసమ్మ.

## చిత్రకళా ప్రస్థానం
స్వాతంత్య్ర సమరయోధుల కుటుంబంలో జన్మించిన బొండా జగన్మోహనరావు తన చిన్నతనం నుంచీ అభ్యుదయ భావాలతో పెరిగాడు. తన కుటుంబంలో ఎవరికీ చిత్రకళలో అనుభవం లేదు. జగన్మోహనరావు తన మూడవ తరగతి నుంచే ప్రతి రోజు బొమ్మలను వేయడానికి ప్రయత్నించేవాడు. ఈయన మొదటి కార్టూన్ ఆంధ్రపత్రికలో 80వ దశకంలో ప్రచురితం అయ్యింది. వివిధ పత్రికలలో సుమారు 300 కార్టూన్లు ప్రచురించబడ్డాయి. చిన్నతనం నుంచే పెయింటింగ్స్ పై పున్న ఆసక్తితో చిత్రకారుడిగా పలు చిత్రాలు గీసిన జగన్మోహనరావుకు వడ్డాది పాపయ్య, బాపు ల స్ఫూర్తిగా నిలిచారు. వారి చిత్రాలను గమనిస్తూ, వాటిలోని అర్ధాన్ని గ్రహిస్తూ జగన్ తాను చిత్రాలు గీయడం ప్రారంభించాడు. బి.కాం. డిగ్రీ పూర్తి చేసి, విజయా బ్యాంక్ లో ఉద్యోగజీవితాన్ని ప్రారంభించాడు.

## పురస్కారాలు
ఇప్పటివరకు దాదాపుగా 500లకు పైగా పెయింటింగ్స్ వేసిన జగన్మోహనరావు అనేక పురస్కారాలు అందుకున్నాడు.

* బ్యాంకింగ్ పరిశ్రమలో సేవకు సిల్వర్ జూబ్లీ మైల్‌స్టోన్ అవార్డు
* కటక్ లో గల అంతర్జాతీయ జ్యోతిష్య శాస్త్ర విశ్వవిద్యాలయం నుండి జ్యోతీష్య శ్రీ అవార్డు
* గిరిజన కళా గౌరవ్ సమ్మాన్-2022
* నెల్సన్ మండేలా గ్లోబల్ బ్రిలియన్సీ అవార్డ్-2022
* కళా గౌరవ్ సమ్మాన్-2022, స్వదేష్ నవరత్న అచీవర్స్ అవార్డ్-2023
* మహాత్మగాంధీ గ్లోబల్ ఫీస్ అవార్డ్-2023
* స్వదేశ్ సంస్థాన్ ఇండియా వారి ఇంటర్నేషనల్ నోబుల్ ఆర్టిస్ట్ అవార్డ్ -2024

## ఇతర విషయాలు
చిన్నతనం నుంచే సామాజిక అంశాలపై అవగాహనతో పెరిగిన జగన్ బ్యాంక్ ఉద్యోగిగా ట్రైబల్ ఏరియాల్లో పనిచేసే సమయంలో గిరిజనుల జీవితాలను దగ్గర నుండి చూసి, స్పూర్తిని పొంది… ఒక చిత్రకారుడిగా తనకున్న ప్రతిభను ప్రాయోజిత చిత్రాలుగా మరల్చి జన జాగృతం చేశాడు. గిరిజనుల జీవితాలపై చిత్రకారులు, ఔత్సాహిక చిత్రకారులు చిత్రాలు గీయాలని, తద్వారా వారి జీవితాలను నాగరీకులకు అర్ధం అయ్యేలా చేసి గిరిజనుల సంక్షేమానికి పాటుపడ్డాడు.

## ఆర్ట్ గ్యాలరీ
విజయా బ్యాంక్లో వివిధ హోదాల్లో పనిచేసిన జగన్ మేనేజర్ గా 2015 పదవీవిరమణ చేసిన పిదప పూర్తిగా చిత్రకళా సాధనకే పరిమితమయ్యాడు. తను చిత్రించిన వందలాది చిత్రాలను పదిమందికి చూపాలన్న అభిలాషతో తన ఇంటినే ఒక గ్యాలరీగా మార్చుకున్నాడు.

## మూలాలు

https://64kalalu.com/traibal-artist-bonda-jaganmohanrao/

## వెలుపలి లంకెలు

వర్గం:1946 జననాలు
వర్గం:కృష్ణా జిల్లా చిత్రకారులు
వర్గం:జీవిస్తున్న ప్రజలు
వర్గం:కృష్ణా జిల్లా వ్యక్తులు
ఇవాన్ మార్షల్

**ఇవాన్ జేమ్స్ మార్షల్** (జననం 1970, జనవరి 29) న్యూజిలాండ్ మాజీ క్రికెటర్. ఇతను 1991-92, 2001-02 సీజన్‌ల మధ్య ఫస్ట్-క్లాస్, లిస్ట్ ఎ క్రికెట్‌లో ఒటాగో కోసం ఆడాడు.

మార్షల్ 1970లో ఇన్వర్‌కార్గిల్‌లో జన్మించాడు. నగరంలోని జేమ్స్ హార్జెస్ట్ హై స్కూల్‌లో చదువుకున్నాడు. 1989-90 సీజన్‌లో ఒటాగో కోసం ఏజ్-గ్రూప్ క్రికెట్ ఆడిన తర్వాత, 1990 మార్చిలో సౌత్‌ల్యాండ్ కోసం హాక్ కప్ మ్యాచ్ ఆడిన తర్వాత, ఇతను 1991 జనవరిలో పర్యాటక శ్రీలంక ఆటగాళ్లతో ఎమర్జింగ్ న్యూజిలాండ్ ప్లేయర్స్ జట్టు కోసం ఫస్ట్-క్లాస్ అరంగేట్రం చేశాడు. ఇతను తరువాతి సీజన్‌లో తన పూర్తి ఒటాగో అరంగేట్రం చేసాడు. 1995-96 సీజన్ తర్వాత అత్యున్నత స్థాయి క్రికెట్ నుండి రిటైర్ అయ్యేముందు ప్రొవిన్షియల్ జట్టు కోసం 24 ఫస్ట్-క్లాస్, 41 లిస్ట్ ఎ మ్యాచ్‌లు ఆడాడు. 1993–94లో ఒటాగో తరపున కారిస్‌బ్రూక్‌లో ఆక్లాండ్‌తో జరిగిన లిస్ట్ ఎ మ్యాచ్‌లో ఇతను 49 పరుగులకు ఏడు వికెట్లు తీయడం 2020 వరకు లిస్ట్ ఎ క్రికెట్‌లో అత్యుత్తమ బౌలింగ్‌గా నిలిచింది.

మార్షల్ డునెడిన్‌లోని అల్బియాన్ క్రికెట్ క్లబ్ కోసం క్లబ్ క్రికెట్ ఆడాడు. 2013లో మునుపటి 20 సంవత్సరాల నుండి అత్యుత్తమ ఆల్బియన్ జట్టులో ఎంపికయ్యాడు. 2001-02 సీజన్‌లో ఇతను ఒటాగోతో అగ్ర-స్థాయి క్రికెట్‌కు తిరిగి వచ్చాడు, అయినప్పటికీ ఇతను జట్టు తరపున మరో ఫస్ట్-క్లాస్ మ్యాచ్ మాత్రమే ఆడాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1970 జననాలు
విలియం మురిసన్

**విలియం డిక్ మురిసన్** (1837, ఫిబ్రవరి 24 - 1877, డిసెంబరు 28) 19వ శతాబ్దపు న్యూజిలాండ్ పార్లమెంటు సభ్యుడు, పాత్రికేయుడు, క్రికెటర్.

## జీవిత చరిత్ర
మురిసన్ 1837లో స్కాట్లాండ్‌లోని పెర్త్‌షైర్‌లోని అలిత్‌లో జన్మించాడు. 1856లో న్యూజిలాండ్‌లోని ఒటాగోకు వలసవెళ్లే ముందు ఎడిన్‌బర్గ్ లోని రాయల్ హై స్కూల్‌లో చదువుకున్నాడు. ఇతను 1864-65, 1866-67 సీజన్ల మధ్య ఒటాగో తరపున మూడు ఫస్ట్-క్లాస్ క్రికెట్ మ్యాచ్‌లు ఆడాడు, న్యూజిలాండ్‌లో ఆడబోయే మొదటి మూడు ఫస్ట్-క్లాస్ మ్యాచ్‌లలో మొత్తం 29 పరుగులు చేశాడు.

ఇతను 1866 నుండి 1868లో ఇతను రాజీనామా చేసే వరకు వైకౌయిటీ ఓటర్లకు ప్రాతినిధ్యం వహించాడు. ఇతను జూలియస్ వోగెల్‌ను తృటిలో ఓడించాడు, 1 1871 నుండి 1877లో మరణించే వరకు, ఇతను *ఒటాగో డైలీ టైమ్స్* సంపాదకుడు.

ఇతను 40 సంవత్సరాల వయస్సులో డునెడిన్‌లో 1877, డిసెంబరు 28న మరణించాడు. భార్య, ఐదుగురు పిల్లలను విడిచిపెట్టాడు.

## మూలాలు

వర్గం:న్యూజీలాండ్ క్రికెట్ క్రీడాకారులు
విలియం ఫ్రిత్

**విలియం ఫ్రిత్** (1856, జూన్ 26 - 1949, నవంబరు 19) ఇంగ్లాండులో జన్మించిన న్యూజిలాండ్ ఫస్ట్-క్లాస్ క్రికెటర్,. ఇతను 1877 - 1894 మధ్యకాలంలో కాంటర్‌బరీ, ఒటాగో, వెల్లింగ్‌టన్ తరపున పదిహేను మ్యాచ్‌లు ఆడాడు.

ఫ్రిత్ ప్రధానంగా ఖచ్చితమైన ఎడమచేతి వాటం బౌలర్, కానీ ఇతను "తన స్వంత శైలితో" ఉపయోగకరమైన మిడిల్-ఆర్డర్ బ్యాట్స్‌మన్, న్యూజిలాండ్‌లోని అత్యంత తెలివైన ఫీల్డ్స్‌మెన్‌లలో ఒకడు. 1880-81లో ఒటాగోపై కాంటర్‌బరీ తరపున 18 పరుగులకు 8 వికెట్లు తీసుకున్నాడు. 1889-90లో ఇతను ప్రతి ఇన్నింగ్స్‌లో నాలుగు వికెట్లు పడగొట్టాడు. ఆక్లాండ్‌పై వెల్లింగ్‌టన్ విజయంలో 46 పరుగులు చేశాడు, ఆ మ్యాచ్‌లో మరెవరూ 30కి మించలేదు. ఇతను పర్యాటక టెస్ట్ జట్లకు వ్యతిరేకంగా విజయవంతంగా బౌలింగ్ చేశాడు, 1878 ఆస్ట్రేలియన్లపై కాంటర్బరీ తరపున మూడు వికెట్లు, 1882 ఇంగ్లీష్ జట్టుపై ఒటాగోకు ఐదు వికెట్లు తీశాడు.

ఫ్రిత్ 1856లో ఇంగ్లాండ్‌లో జన్మించాడు. ప్రింటర్‌గా, కొంతకాలం ప్రొఫెషనల్ క్రికెటర్‌గా పనిచేశాడు. ఇతను 1878లో సోఫియా స్కెల్టాన్‌ను వివాహం చేసుకున్నాడు. ఇతని సోదరుడు చార్లీ ఫ్రిత్ కూడా ఒటాగో, కాంటర్‌బరీ తరపున క్రికెట్ ఆడాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:ఇంగ్లాండు క్రికెట్ క్రీడాకారులు
వర్గం:1949 మరణాలు
వర్గం:1856 జననాలు
ఆనందరావు విఠోబా అడ్సుల్

**ఆనందరావు విఠోబా అడ్సుల్** (జననం 1 జూన్ 1947) భారతదేశానికి చెందిన రాజకీయ నాయకుడు. ఆయన మూడుసార్లు లోక్‌సభ సభ్యుడిగా ఎన్నికై 2002 నుండి 2004 వరకు కేంద్ర ఆర్థిక శాఖ సహాయ మంత్రిగా పని చేసి 2011, 2012 & 2013లో సంసద్ రత్న అవార్డును  అందుకున్నాడు.
## నిర్వహించిన పదవులు
*1996: 11వ లోక్‌సభకు ఎన్నికయ్యాడు (1వ పర్యాయం)
*1999: 13వ లోక్‌సభకు తిరిగి ఎన్నికయ్యాడు (2వసారి)
*అక్టోబర్ 1999-జూ. 2002: చీఫ్ విప్, శివసేన పార్లమెంటరీ పార్టీ, లోక్‌సభ.
*1999–2002: మానవ వనరుల అభివృద్ధి కమిటీ సభ్యుడు
*2000–2002: రవాణా & పర్యాటకంపై కమిటీ సభ్యుడు
*2000-మార్చి 2002: రైల్వే మంత్రిత్వ శాఖ కన్సల్టేటివ్ కమిటీ సభ్యుడు
*జూలై 2002-ఆగస్ట్. 2002: నాయకుడు, శివసేన పార్లమెంటరీ పార్టీ
*26 ఆగస్టు 2002 - మే 2004: కేంద్ర ఆర్థిక మంత్రిత్వ శాఖ & కంపెనీ వ్యవహారాల మంత్రిత్వ శాఖ.
*2009 15వ లోక్‌సభకు తిరిగి ఎన్నికయ్యాడు (4వసారి)
*6 ఆగస్టు 2009 - పబ్లిక్ అకౌంట్స్ కమిటీ సభ్యుడు
*31 ఆగస్టు 2009 - పెట్రోలియం & సహజ వాయువుపై కమిటీ సభ్యుడు
*23 సెప్టెంబర్ 2009 - ప్రభుత్వ హామీలపై కమిటీ సభ్యుడు
*5 మే 2010 - పబ్లిక్ అకౌంట్స్ కమిటీ 
*2014: 16వ లోక్‌సభకు తిరిగి ఎన్నికయ్యాడు (5వసారి)
*1 సెప్టెంబరు 2014: రసాయనాలు & ఎరువులపై స్టాండింగ్ కమిటీ ఛైర్‌పర్సన్.
*2018: శివసేన పార్టీ నాయకుడిగా నియమితులయ్యాడు.
## మూలాలు

వర్గం:1947 జననాలు
వర్గం:11వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
హైడ్రా, హైదరాబాదు

**హైడ్రా** (**హైదరాబాద్‌ డిజాస్టర్‌ రెస్పాన్స్‌ అండ్‌ అస్సెట్‌ ప్రొటెక్షన్‌ ఏజెన్సీ**) (ఆంగ్లం: HYDRAA - Hyderabad Disaster Response and Asset Protection Agency) అనేది తెలంగాణ రాష్ట్ర రాజధాని హైదరాబాదులో విపత్తు నిర్వహణ, ప్రభుత్వ ఆస్తుల రక్షణ కోసం 2024లో ఒక స్వతంత్ర సంస్థగా ఏర్పాటైంది. దీనికి మొదటి కమిషనర్‌ గా ఐపిఎస్ అధికారి ఏవీ రంగనాథ్‌ వ్యవహరిస్తున్నాడు. 1996 బ్యాచ్‌ లో డీఎస్పీగా కెరీర్ ప్రారంభించిన ఆయన ఉమ్మడి ఆంధ్రప్రదేశ్ రాష్ట్రంలో వివిధ ప్రాంతాల్లో పలు బాధ్యతలు నిర్వహించి రాష్ట్రపతి గ్యాలంటరీ అవార్డు పొందాడు.

ప్రభుత్వ ఉత్తర్వుల (జీవో-99) మేరకు జులై 2024లో ఏర్పాటైనా హైడ్రా ప్రధాన లక్ష్యం హైదరాబాదులోని చెరువులు, పార్కులు, లేఅవుట్‌లోని ఖాళీ స్థలాలు, ఆట స్థలాలు, నాలాలు, రహదారులు, ఫుట్‌పాత్‌ల పరిరక్షణ, వాటిలోని ఆక్రమణల తొలగింపు చర్యలు చేపట్టడం.

జాతీయ విపత్తుల నిర్వహణ చట్టానికి అనుగుణంగా ఏర్పాటయిన హైడ్రా వ్యవస్థాగత నిర్మాణం, విధి విధానాలపై ప్రభుత్వ ఆదేశానుసారం మరింత అధ్యయనం జరగనుంది. ఇక హైడ్రాకు దాదాపు 3 వేల మంది అధికారులు, ఉద్యోగులు, సిబ్బందిని నియమించనున్నారు.

## మూలాలు
డెల్లా గాడ్‌ఫ్రే

**డెల్లా గాడ్‌ఫ్రే** తెలుగుదేశం పార్టీకి చెందిన భారతీయ రాజకీయ నాయకురాలు. ఈమె ఆంధ్రప్రదేశ్ శాసనసభకు ఆంగ్లో ఇండియన్ నియమిత స్థానానికి నియమితురాలై, రెండు పర్యాయాలు శాసనసభ సభ్యురాలిగా పనిచేసింది.

## జీవితచరిత్ర
డెల్లా గాడ్‌ఫ్రే హైదరాబాదులో పుట్టి పెరిగింది. ఈమె తండ్రి ఆలెన్ గాడ్‌ఫ్రే ఆలెన్ గాడ్ఫ్రే, నిజాం ప్రభుత్వం యొక్క నాణేల ముద్రణాశాలలో ఇంజనీరుగా పనిచేశాడు. ఈమె తల్లి మార్జొరీ గాడ్‌ఫ్రే, విద్యావేత్త, 5వ లోక్‌సభలో మరియు ఆంధ్రప్రదేశ్ శాసనసభలో ఆంగ్లో ఇండియన్ నియమిత ప్రతినిధిగా పనిచేసింది. డెల్లా గాడ్‌ఫ్రే విద్యాభ్యాసం రోజరీ కాన్వెంట్ ఉన్నత పాఠశాలలో, కోఠీ మహిళా కళాశాలలో కొనసాగింది. డెల్లా రాయల్ డచ్ ఎయిర్‌లైన్సులో మేనేజరుగా పనిచేసింది. డెల్లా గాడ్‌ఫ్రే ఆంధ్రప్రదేశ్ శాసనసభకు ఆంగ్లో ఇండియన్ నియమిత స్థానానికి నియమితురాలై, 2004 వరకు శాసనసభ సభ్యురాలిగా పనిచేసింది. ఈమె 2019 ఏప్రిల్ 23న హైదరాబాదులో మరణించింది.

## మూలాలు

వర్గం:2019 మరణాలు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:తెలుగుదేశం పార్టీ రాజకీయ నాయకులు
వర్గం:ఆంగ్లో ఇండియన్ వ్యక్తులు
శంకర్ రావు తెల్కికర్

**శంకర్ రావు తెల్కికర్** మహారాష్ట్ర కు చెందిన భారతీయ రాజకీయ నాయకుడు . శంకర్ రావు తెల్కికర్ భారత జాతీయ కాంగ్రెస్ పార్టీ తరపునభారత పార్లమెంటు దిగు వ సభ అయిన లోక్ సభ కు   ఎన్నికయ్యారు. 

## మూలాలు

వర్గం:1980 మరణాలు
వర్గం:1898 జననాలు
వర్గం:1వ లోక్‌సభ సభ్యులు
హరిహరరావు సొనుల్

హరిహరరావు సొనుల్ మహారాష్ట్ర రాష్ట్రానికి చెందిన భారతీయ రాజకీయ నాయకుడు. అతను షెడ్యూల్డ్ కుల లోక్ సభ సభ్యుడిగా భారత పార్లమెంటు దిగువ సభ అయిన లోక్ సభ కు ఎన్నికయ్యాడు. .

## మూలాలు

వర్గం:1927 జననాలు
వర్గం:2వ లోక్‌సభ సభ్యులు
సునీతా రాజ్‌వర్

**సునీతా చంద్** రాజ్‌వర్ చలనచిత్రం, టెలివిజన్, రంగస్థల నిర్మాణాలలో ఆమె కృషికి ప్రసిద్ధి చెందిన భారతీయ నటి. ఆమె 1997లో నేషనల్ స్కూల్ ఆఫ్ డ్రామా (NSD), న్యూఢిల్లీ నుండి పట్టభద్రురాలైంది. *ఏక్ చాలీస్ కి లాస్ట్ లోకల్* (2007), *శుభ్ మంగళ్ జ్యాదా సావధాన్* (2020), *[[బాలా]]* (2019), *స్త్రీ* (2018), *[[కేదార్‌నాథ్ (సినిమా)|కేదార్‌నాథ్]]* (2018), సోనీ లివ్ కామెడీ సిరీస్ *గుల్లక్* వంటి చిత్రాలలో ఆమె తన నటనకు మంచి గుర్తింపు తెచ్చుకుంది. *గుల్లక్ లో* ఆమె నటనకు కామెడీ సిరీస్‌లో ఉత్తమ సహాయ నటిగా ఫిల్మ్‌ఫేర్ ఒటిటి అవార్డు లభించింది.

ఆమె సంజయ్ ఖండూరి దర్శకత్వం వహించిన తొలి చిత్రం *ఏక్ చాలీస్ కి లాస్ట్ లోకల్‌లో* గ్యాంగ్‌స్టర్ చాక్లిగా నటించింది, ఇక్కడ ఆమె బ్రేక్‌త్రూ పెర్ఫార్మెన్స్ – ఫిమేల్ విభాగంలో మాక్స్ స్టార్‌డస్ట్ అవార్డు 2008కి ఎంపికైంది.

## ప్రారంభ జీవితం
సునీతా రాజ్‌వర్ ఉత్తరప్రదేశ్‌లోని బరేలీలో జన్మించింది, ఉత్తరాఖండ్‌లోని ఆమె స్వస్థలమైన హల్ద్వానీలో పెరిగింది. ఆమె ముగ్గురు పిల్లలలో రెండవది, నిర్మలా కాన్వెంట్ స్కూల్‌కి వెళ్లి, తర్వాత నైనిటాల్‌లోని కుమౌన్ విశ్వవిద్యాలయం నుండి పోస్ట్ గ్రాడ్యుయేషన్ అభ్యసించింది. ఆమె 1997లో న్యూ ఢిల్లీలోని నేషనల్ స్కూల్ ఆఫ్ డ్రామా నుండి డిగ్రీ పట్టా పుచ్చుకుంది.

## కెరీర్
నేషనల్ స్కూల్ ఆఫ్ డ్రామాలో చదువు తర్వాత ఆమె ముంబైకి వెళ్లి, *మెయిన్ మాధురీ దీక్షిత్ బన్నా చాహ్తీ హూన్* (2003), *బుద్ధ మార్ గయా* (2007), ది వైట్ ఎలిఫెంట్ (2009), డార్క్ కామెడీ బాలీవుడ్ హిందీ చిత్రం *సంకేత్ సిటీ* దర్శకత్వం వహించింది. పంకజ్ అద్వానీ (2009), *ఏక్ చాలీస్ కి లాస్ట్ లోకల్* (2008), *ఏక్ చాలీస్ కి లాస్ట్ లోకల్‌లో* చాక్లి అనే ముంబయి గ్యాంగ్‌స్టర్‌గా ఆమె పాత్ర, బ్రేక్‌త్రూ పెర్ఫార్మెన్స్ విభాగంలో 2008 మ్యాక్స్ స్టార్‌డస్ట్ అవార్డ్‌కు నామినేషన్ పొందింది. స్త్రీ *[[హిస్‌స్‌స్‌స్|హిస్స్]]* (2010), మాడ్ గ్రానీ 'పాగ్లీ డాడీ' *కాఫాల్: వైల్డ్ బెర్రీస్* 2013లలో ఆమె కీలక పాత్ర పోషించింది.

ఆమె *పాప్ కా అంత్ అనే* రెండు నిమిషాల థ్రిల్లర్‌లో నటించింది, ఇది 2005 ఏబీ అవార్డ్స్‌లో మీడియా విభాగంలో స్వర్ణం గెలుచుకుంది. ఆమె రణబీర్ కపూర్‌తో కలిసి టీవీ కమర్షియల్ *ఆస్క్ మీ యాప్‌లో* కనిపించింది. ఆమె అమితాబ్ బచ్చన్‌తో "మహీంద్రా ట్రాక్టర్స్", "జీ మూవీ మ్యాజిక్ మస్తీ," "మాక్సిమా వాచ్,", "ఎయిర్‌టెల్" వంటి అనేక ఇతర వాణిజ్య ప్రకటనలు చేసింది.

ఆమె *రామాయణ్ లో* మంథరగా, *హిట్లర్ దీదీ* (2015) జమున థాయిగా, *సంతోషి మా* (2017)లో దక్ష చాచీగా నటించింది. *యే రిష్తా క్యా కెహ్లతా హై అనే* టీవీ సీరియల్‌తో రాజ్‌వర్ ఇంటి పేరుగా మారింది. *జుబ్ లవ్ హువా,* *యే రిష్తా క్యా కెహ్లతా హై*, *రామాయణ్*, *హిట్లర్ దీదీతో* పాటు, ఆమె అనేక టెలివిజన్ ధారావాహికలు, జీ టీవీలో *రిష్టే*, సోనీ టీవీలో హర్రర్ డ్రామా *ఆహత్*, హర్రర్ షో *స్ష్ష్హ్...* స్టార్ ప్లస్‌లో *కోయి హై*, సోనీ టీవీలో యాక్షన్ క్రైమ్ డ్రామా *సిఐడి*, లైఫ్ ఓకే ఛానెల్‌లో *సావధాన్ ఇండియా* వంటి వాటిలో ఆమె నటించింది.

*ది లాస్ట్ లియర్*, *లేడీ ఫ్రమ్ ది సీ*, *దో కష్టియోన్ కా సవార్*, *ది ఫార్మ్*, *ధృవ్ స్వామిని*, *జన్మ్ జే కా నాగ్ యాగ్యా*, *రాస్ ప్రియా*, *దో ఔర్టీన్*, *పాప్ ఔర్ ప్రకాష్*, *ఆషాద్ కా ఏక్ దిన్*, *మమ్మీ* వంటి నాటకాలలో ఆమె ప్రధాన పాత్రలు పోషించింది. నీనా గుప్తా *సూర్య కి అంతిమ్ కిరణ్ సే సూర్య కి పెహ్లీ కిరణ్ తక్* లోనూ ఆమె నటించింది.
## ఫిల్మోగ్రఫీ

### థియేట్రికల్

### రచన/సహాయ దర్శకత్వం

### వాణిజ్య ప్రకటనలు

### టెలివిజన్

## మూలాలు

వర్గం:జీవిస్తున్న ప్రజలు
వర్గం:1969 జననాలు
వర్గం:భారతీయ సినిమా నటీమణులు
గీతాంజలి కులకర్ణి

**గీతాంజలి కులకర్ణి** (జననం **గీతాంజలి మోరేశ్వర్ శేరికర్**) మరాఠీ, హిందీ సినిమారంగాలకు చెందిన భారతీయ నటి. ఆమె రెండు ఫిల్మ్‌ఫేర్ అవార్డులు మరాఠీ, రెండు ఫిల్మ్‌ఫేర్ ఒటిటి అవార్డులతో సహా అనేక అవార్డులను అందుకుంది. ఆమె అనేక నాటకాలలో నటించింది, ముఖ్యంగా పియా బెహ్రూపియా.

## ఫిల్మోగ్రఫీ

## పురస్కారాలు

## మూలాలు

వర్గం:1973 జననాలు
వర్గం:జీవిస్తున్న ప్రజలు
వర్గం:భారతీయ నటీమణులు
పెన్నా అహోబిలం బ్యాలన్సింగ్ రిజర్వాయర్

**పెన్నా అహోబిలం బ్యాలెన్సింగ్ రిజర్వాయరు** (PABR) ఆంధ్రప్రదేశ్, అనంతపురం జిల్లాలో పెన్నా నది మీద నిర్మించిన నీటిపారుదల ప్రాజెక్టు. అనంతపురం నగరానికి పీఏబీఆర్ నుంచి తాగునీరు అందుతోంది. 10 టి.ఎం.సి ల నిల్వ సామర్థ్యం ఉన్న ఈ రిజర్వాయరుకు ప్రధానంగా తుంగభద్ర డ్యామ్ నుండి తుంగభద్ర హై లెవల్ కెనాల్ ద్వారా నీరు వస్తుంది. ఆనకట్ట స్థలంలో 20 మెగావాట్ల జలవిద్యుత్కేంద్రాన్ని కూడా నిర్మించారు.

2002 లో ప్రముఖ నీటిపారుదల ఇంజనీరు కె. శ్రీరామకృష్ణయ్య మరణించిన తరువాత, ఆంధ్రప్రదేశ్ ప్రభుత్వం అతని జ్ఞాపకార్థం పెన్నా అహోబిలం బ్యాలెన్సింగ్ రిజర్వాయరు పేరును **"డా. కె. శ్రీరామకృష్ణయ్య పెన్నా అహోబిలం బ్యాలెన్సింగ్ రిజర్వాయరు"** గా పేరు మార్చింది.

## ఇది కూడా చూడండి

* మధ్య పెన్నా ఆనకట్ట
* ఆంధ్రప్రదేశ్ ఆనకట్టలు, జలాశయాల జాబితా

## మూలాలు

వర్గం:పెన్నా నది
వర్గం:నీటిపారుదల ప్రాజెక్టులు
మంగలేశ

**మంగలేశ **(సా.శ 592 – 610) భారతదేశంలోని కర్ణాటకలోని వాతాపి చాళుక్య రాజవంశానికి చెందిన రాజు. ఈయన తన సోదరుడు మొదటి కీర్తివర్మన్ తర్వాత సింహాసనాన్ని అధిష్టించాడు. దక్షిణ గుజరాత్ నుండి ఉత్తరాన బళ్లారి-కర్నూలు ప్రాంతం వరకు దక్షిణాన, దక్కన్ ప్రాంతం యొక్క పశ్చిమ భాగంలో విస్తరించి ఉన్న రాజ్యాన్ని పాలించాడు. ఇది ప్రస్తుత గుజరాత్, మహారాష్ట్ర, గోవా, కర్ణాటక మరియు ఆంధ్రప్రదేశ్‌లోని కొన్ని ప్రాంతాలను కలిగి ఉంది.

కలచూరి రాజు బుద్ధరాజును ఓడించిన తర్వాత మంగళేశ చాళుక్య అధికారాన్ని ప్రస్తుత గుజరాత్ మరియు మహారాష్ట్రలో విస్తరించాడు. అతను తిరుగుబాటుదారుడు చాళుక్య గవర్నర్ స్వామిరాజా నుండి రేవతి-ద్వీపాన్ని జయించిన తర్వాత మహారాష్ట్ర, ఇంకా గోవాలోని కొంకణ్ తీరప్రాంతంలో తన పాలనను ఏకీకృతం చేశాడు. మొదటి కీర్తివర్మన్ కుమారుడు, తన మేనల్లుడు రెండవ పులకేశితో వారసత్వ యుద్ధంలో ఓడిపోవడంతో అతని పాలన ముగిసింది.

మంగళేశ ఒక వైష్ణవుడు. అతని సోదరుడు మొదటి కీర్తివర్మన్ పాలనలో విష్ణు దేవాలయాన్ని నిర్మించాడు. అతను ఇతర శాఖల పట్ల సహనంతో ఉండేవాడని, మహాకూట స్థూప శాసనం ద్వారా తెలుస్తుంది. ఇది శైవ మందిరానికి అతను ఇచ్చిన బహుమతిని నమోదు చేసింది.

## పేరు
మంగలేశ అనే పేరుకు అర్థం *వర్ధమాన ప్రభువు*. చాళుక్యుల వంశ చరిత్రలో ఈ పేరుకు మంగలేశ్వర, మంగలీశ, మంగళరాజా, మంగళార్ణవ అని పలు రూపాంతరాలు కనిపిస్తాయి. సా.శ 578కి చెందిన బాదామి శాసనం ఇతనిని మంగలీశ్వర అని ప్రస్తావించింది.

ఇతనికి శ్రీ పృథ్వీ వల్లభ, మహారాజ, రణవిక్రాంత అనే బిరుదులు ఉన్నాయి.

## మూలాలు

వర్గం:చాళుక్యులు
మాదేటి రాజాజి

మాదేటి రాజాజీ ఆంధ్రప్రదేశ్ రాష్ట్రానికి చెందిన చిత్రకారుడు.

## జననం
మాదేటి రాజాజీ 1937, సెప్టెంబర్ 3న విశాఖపట్నం జిల్లా అనకాపల్లి లోని ఒక మధ్య తరగతి కుటుంబంలో జన్మించాడు.

## చిత్రకళా ప్రస్థానం
ప్రముఖ చిత్రకారుడు వరదా వెంకట రత్నం దగ్గర చిత్రకళాభ్యాసం చేసి, తదుపరి బొంబాయి జె.జె. స్కూల్ ఆఫ్ ఆర్ట్స్ లో చేరి మ్యూరల్ డ్రాయింగ్స్ లో డిగ్రీ పొందాడు. 1960 నుండి మరణించే వరకు రాజమండ్రి దామెర్ల రామారావు ప్రభుత్వ చిత్ర కళాశాల నందు చిత్రకళోపన్యాసకుడిగా పనిచేశాడు.

## పురస్కారాలు
దాదాపుగా 2000 లకు పైగా పెయింటింగ్స్ వేసిన రాజాజీ అనేక పురస్కారాలు అందుకున్నాడు.
* 1960 నుండి ఉజ్జయిని, మైసూరు, అమృతసర్, బొంబాయి, హైదరాబాద్ వంటి నగరాలతో జరిగిన చిత్రకళా ప్రదర్శనలలో పాల్గొని బంగారు, వెండి, నగదు బహుమతులు అందుకున్నాడు.
* 1975 ప్రపంచ తెలుగు మహాసభలలో ప్రభుత్వ సత్కారం

## ఇతర విషయాలు
తూలిక అనే తెలుగు ఇంగ్లీష్ ద్విభాషా పత్రికను సుమారు మూడేళ్ల పాటు నడిపాడు. ఈ పత్రికలో ఆనాటి చిత్రకారుల గురించి, శిల్పుల గురించి, కళా సంబంధిత సమాచారాన్ని అందించారు.

## మూలాలు

https://64kalalu.com/traibal-artist-bonda-jaganmohanrao/

## వెలుపలి లంకెలు

వర్గం:1937 జననాలు
వర్గం:తూర్పు గోదావరి జిల్లా చిత్రకారులు
వర్గం:జీవిస్తున్న ప్రజలు
అమర్ శరద్రరావు కాలే

**అమర్ శరద్రరావు కాలే** (జననం 13 ఆగస్టు 1973) భారతదేశానికి చెందిన రాజకీయ నాయకుడు. ఆయన రెండుసార్లు ఎమ్మెల్యేగా ఎన్నికై, 2024లో జరిగిన లోక్‌సభ ఎన్నికలలో వార్థా నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు.

## రాజకీయ జీవితం
అమర్ శరద్రరావు కాలే కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి ఆర్వీ శాసనసభ నియోజకవర్గం నుండి 2004 మహారాష్ట్ర శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2009 మహారాష్ట్ర శాసనసభ ఎన్నికలలో ఓడిపోయి తిరిగి 2014 మహారాష్ట్ర శాసనసభ ఎన్నికలలో రెండోసారి ఎమ్మెల్యేగా ఎన్నికయ్యాడు. 

అమర్ శరద్రరావు కాలే  2019 మహారాష్ట్ర శాసనసభ ఎన్నికలలో ఎన్నికలో ఓడిపోయి లోక్‌సభ ఎన్నికలకు ముందు నేషనలిస్ట్ కాంగ్రెస్ పార్టీ (శరద్ చంద్ర పవార్) పార్టీలో చేరి 2024లో జరిగిన లోక్‌సభ ఎన్నికలలో వార్థా నియోజకవర్గం నుండి ఎన్‌సీపీ (ఎస్‌పీ) అభ్యర్థిగా పోటీ చేసి తన సమీప భారతీయ జనతా పార్టీ అభ్యర్థి రాందాస్ తదాస్పై 81648 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు.

## మూలాలు

వర్గం:1973 జననాలు
వర్గం:18వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
దత్తా మేఘే

**దత్తా రఘోబాజీ మేఘే** (11 నవంబర్ 1936 - 22 మార్చి 2026) భారతదేశానికి చెందిన రాజకీయ నాయకుడు. ఆయన 1978 నుండి జూన్ 1991 వరకు మూడు సార్లు & 2001-ఏప్రిల్ 2002 వరకు మహారాష్ట్ర శాసనమండలి సభ్యుడిగా, ఒకసారి రాజ్యసభ సభ్యుడిగా, నాలుగుసార్లు లోక్‌సభ సభ్యుడిగా ఎన్నికయ్యాడు.
## నిర్వహించిన పదవులు
*ఏప్రిల్ 1978- జూన్ 1991: మహారాష్ట్ర శాసనసమండలి సభ్యుడు (మూడు పర్యాయాలు)
*1978-80 : మహారాష్ట్ర గృహనిర్మాణ & పౌరసరఫరాల శాఖ మంత్రి 
*1979-80: మహారాష్ట్ర సాంకేతిక విద్య శాఖ మంత్రి 
*1984-86:  మహారాష్ట్ర శాసనసమండలిలో ప్రతిపక్ష నాయకుడు
*జనవరి - ఏప్రిల్ 1991 : మహారాష్ట్ర ఇంధన & అటవీ శాఖ మంత్రి 
*1991: నాగపూర్ నియోజకవర్గం నుండి 10వ లోక్‌సభకు ఎన్నికయ్యాడు
*1993-95: మహారాష్ట్ర ప్రదేశ్ కాంగ్రెస్ కమిటీ ఉపాధ్యక్షుడు
*1996: రాంటెక్ నియోజకవర్గం నుండి 11వ లోక్‌సభకు ఎన్నికయ్యాడు
*1998: వార్థా నియోజకవర్గం నుండి 12వ లోక్‌సభకు ఎన్నికయ్యాడు
* 1998-99: పరిశ్రమపై కమిటీ సభ్యుడు, వాణిజ్య, సబార్డినేట్ లెజిస్లేషన్ కమిటీ సభ్యుడు
* 1999-2001: మహారాష్ట్ర ఆహారం & పౌర సరఫరా, వినియోగదారుల రక్షణ శాఖ మంత్రి 
*2000-2002 : మహారాష్ట్ర శాసనసమండలి సభ్యుడు 
*ఏప్రిల్ 2002: రాజ్యసభకు ఎన్నికయ్యాడు
*2002-2004: వ్యవసాయ కమిటీ సభ్యుడు  
*హెల్త్ అండ్ ఫ్యామిలీ వెల్ఫేర్ కన్సల్టేటివ్ కమిటీ సభ్యుడు
*ఆగస్టు 2004: టేబుల్‌పై ఉంచిన పత్రాలపై కమిటీ సభ్యుడు  
* అక్టోబర్ 2004: కమ్యూనికేషన్స్ అండ్ టెక్నాలజీ మంత్రిత్వ శాఖకు సంబంధించిన కన్సల్టేటివ్ కమిటీ సభ్యుడు
*జూలై 2005: రాజ్యసభ వైస్ చైర్మన్ల ప్యానెల్‌కు నామినేట్ అయ్యాడు
*ఆగస్టు 2005: జనరల్ పర్పస్ కమిటీ సభ్యుడు
*2009: వార్థా నియోజకవర్గం నుండి 15వ లోక్‌సభకు ఎన్నికయ్యాడు (4వసారి)
*31 ఆగస్టు 2009: ఆరోగ్య, కుటుంబ సంక్షేమ కమిటీ సభ్యుడు

## మరణం
ఇతను 22 మార్చి 2026 న మరణించాడు. 

## మూలాలు

## బయటి లింకులు
* Profile on Rajya Sabha website
* Profile on Lok Sabha website
వర్గం:1936 జననాలు
వర్గం:12వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
కృపాల్ తుమనే

**కృపాల్ బాలాజీ తుమనే** (జననం 1 జూన్ 1965) భారతదేశానికి చెందిన రాజకీయ నాయకుడు. ఆయన రాంటెక్ నియోజకవర్గం నుండి  రెండుసార్లు లోక్‌సభ సభ్యుడిగా ఎన్నికయ్యాడు. 
## నిర్వహించిన పదవులు
*మే 2014: 16వ లోక్‌సభకు ఎన్నికయ్యాడు
*14 ఆగస్టు 2014 - 25 మే 2019: షెడ్యూల్డ్ కులాలు & షెడ్యూల్డ్ తెగల సంక్షేమ కమిటీ సభ్యుడు
*1 సెప్టెంబర్ 2014 - 25 మే 2019: బొగ్గు & ఉక్కుపై స్టాండింగ్ కమిటీ సభ్యుడు
*సెప్టెంబర్ 2014 - 25 మే 2019: పెట్రోలియం & సహజ వాయువు మంత్రిత్వ శాఖ సలహా కమిటీ సభ్యుడు
*మే 2019: 17వ లోక్‌సభకు తిరిగి ఎన్నికయ్యాడు (2వ పర్యాయం) 
*24 జూలై 2019 నుండి 2024: షెడ్యూల్డ్ కులాలు & షెడ్యూల్డ్ తెగల సంక్షేమ కమిటీ సభ్యుడు
*13 సెప్టెంబర్ 2019 నుండి 2024: రవాణా, పర్యాటకం & సంస్కృతిపై స్టాండింగ్ కమిటీ సభ్యుడు
*సభ్యుడు, కన్సల్టేటివ్ కమిటీ, బొగ్గు & గనుల మంత్రిత్వ శాఖ
* జూలై 2024 - మహారాష్ట్ర శాసనమండలి సభ్యుడు 

## మూలాలు

వర్గం:1965 జననాలు
వర్గం:16వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
ప్రశాంత్ యాదరావు పడోలె

**ప్రశాంత్ యాదరావు పడోలె** (జననం 
24 సెప్టెంబర్ 1978) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో బాంద్రా గొండియా నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు. 

## జననం, విద్యాభాస్యం
ప్రశాంత్ యాదరావు పడోలె  24 సెప్టెంబర్ 1978న యాదరావుజీ పడోలె, శోభ దంపతులకు జన్మించాడు. ఆయన ఉక్రెయిన్‌లోని ఒడెస్సా స్టేట్ యూనివర్శిటీ నుండి ఎండీ (మెడిసిన్) డిగ్రీని పూర్తి చేశాడు.

## రాజకీయ జీవితం
ప్రశాంత్ యాదరావు పడోలె కాంగ్రెస్ పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2024లో జరిగిన లోక్‌సభ ఎన్నికలలో బాంద్రా గొండియా నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  భారతీయ జనతా పార్టీ అభ్యర్థి సునీల్ బాబూరావు మెంధేపై 37380 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు.

## మూలాలు

వర్గం:1978 జననాలు
వర్గం:18వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారత జాతీయ కాంగ్రెస్ నాయకులు
రాందాస్ తదాస్

**రాందాస్ తదాస్** (జననం 1 ఏప్రిల్ 1953) భారతదేశానికి చెందిన రాజకీయ నాయకుడు. ఆయన  2019,2014లో జరిగిన లోక్‌సభ ఎన్నికలలో వార్థా నుండి  రెండుసార్లు లోక్‌సభ సభ్యుడిగా ఎన్నికయ్యాడు.
## నిర్వహించిన పదవులు
*1985-1987, 1990-1995,1996-1998: చైర్‌పర్సన్, డియోలీ మున్సిపల్ కౌన్సిల్
*1994 - 2006: మహారాష్ట్ర లెజిస్లేటివ్ కౌన్సిల్ సభ్యుడు (రెండు పర్యాయాలు)
*2007-2009: మహారాష్ట్ర  స్టేట్ ట్రాన్స్‌పోర్ట్ కార్పొరేషన్ డైరెక్టర్
*మే 2014: 16వ లోక్‌సభకు ఎన్నికయ్యాడు
*1 సెప్టెంబర్ 2014 - 25 మే 2019: ఇన్ఫర్మేషన్ టెక్నాలజీపై స్టాండింగ్ కమిటీ సభ్యుడు
*పెట్రోలియం & సహజ వాయువు మంత్రిత్వ శాఖ సలహా కమిటీ సభ్యుడు
*మే 2019: 17వ లోక్‌సభకు తిరిగి ఎన్నికయ్యాడు ( 2వ పర్యాయం)
*24 జూలై 2019 నుండి 2024: పబ్లిక్ అండర్‌టేకింగ్స్‌పై కమిటీ సభ్యుడు
*13 సెప్టెంబర్ 2019 నుండి 2024: రవాణా, పర్యాటకం & సంస్కృతిపై స్టాండింగ్ కమిటీ సభ్యుడు
*సభ్యుడు, కన్సల్టేటివ్ కమిటీ, విద్యుత్ మంత్రిత్వ శాఖ & కొత్త పునరుత్పాదక ఇంధన మంత్రిత్వ శాఖ
*21 డిసెంబర్ 2022 నుండి 2024: మల్టీ-స్టేట్ కో-ఆపరేటివ్ సొసైటీస్ (సవరణ) బిల్లుపై జాయింట్ కమిటీ సభ్యుడు
## మూలాలు

వర్గం:1953 జననాలు
వర్గం:17వ లోక్‌సభ సభ్యులు
వర్గం:16వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
మధుకర్ కుక్డే

**మధుకర్ యశ్వంతరావు కుక్డే** భారతదేశానికి చెందిన రాజకీయ నాయకుడు. ఆయన మూడుసార్లు ఎమ్మెల్యేగా ఎన్నికై, 2018లో బాంద్రా గొండియా నియోజకవర్గంకు జరిగిన ఉప ఎన్నికలో తొలిసారిగా లోక్‌సభ సభ్యుడిగా ఎన్నికయ్యాడు. 
## రాజకీయ జీవితం
మధుకర్ కుక్డే భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1995 నుండి 2009 వరకు తుమ్సర్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. ఆయన 2009, 2014 శాసనసభ ఎన్నికలలో ఓడిపోయాడు. ఆయన 2014లో ఎన్‌సీపీలో చేరి 2018లో బాంద్రా గొండియా లోక్‌సభ నియోజకవర్గానికి జరిగిన ఉప ఎన్నికల్లో ఎన్‌సీపీ అభ్యర్థిగా పోటీ చేసి గెలిచి తొలిసారి లోక్‌సభ సభ్యుడిగా ఎన్నికయ్యాడు. 

## మూలాలు

వర్గం:16వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
కిర్సన్ నామ్‌దేవ్

**డాక్టర్ నామ్‌డియో కిర్సన్** (జననం 14 జూలై 1959) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో గడ్చిరోలి - చిమూర్ నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు. 
## జననం, విద్యాభాస్యం
కిర్సన్ నామ్‌దేవ్ 1958 మే 24న మహారాష్ట్రలోని గోవింద్‌పూర్ లో జన్మించాడు. ఆయన  1978లో నాగ్‌పూర్ యూనివర్శిటీ నుండి బి.కామ్ చేసి,  1981లో నాగ్‌పూర్ యూనివర్సిటీ నుండి కామర్స్‌లో మాస్టర్స్ డిగ్రీని, 1982లో నాగ్‌పూర్ విశ్వవిద్యాలయం నుండి ఎల్‌ఎల్‌బీ, 1983లో మాస్టర్ ఆఫ్ ఫిలాసఫీ డిగ్రీని, 1987లో నాగ్‌పూర్ యూనివర్సిటీ నుంచి మాస్టర్ ఆఫ్ లా, 1989లో మాస్టర్ ఆఫ్ ఆర్ట్స్ పూర్తి చేసి  2010లో RTM నాగ్‌పూర్ విశ్వవిద్యాలయం నుండి పిహెచ్‌డి,  బిజినెస్‌లో మాస్టర్స్ డిగ్రీని పూర్తి చేశాడు.
## రాజకీయ జీవితం
కిర్సన్ నామ్‌దేవ్ ప్రభుత్వ ఉద్యోగిగా రిటైర్డ్ అయి కాంగ్రెస్ పార్టీ ద్వారా రాజకీయాల్లోకి వచ్చి 2024లో జరిగిన లోక్‌సభ ఎన్నికలలో గడ్చిరోలి - చిమూర్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అశోక్ మహదేవ్ రావ్ నేతపై 141696 ఓట్లతో మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు.

## మూలాలు

వర్గం:1959 జననాలు
వర్గం:18వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారత జాతీయ కాంగ్రెస్ నాయకులు
పాలపర్తి డేవిడ్ రాజు

**పాలపర్తి డేవిడ్ రాజు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు ఆంద్రప్రదేశ్ శాసనసభకు ఎమ్మెల్యేగా ఎన్నికయ్యాడు.
## జననం, విద్యాభాస్యం
పాలపర్తి డేవిడ్ రాజు ఆంధ్రప్రదేశ్ రాష్ట్రం, ప్రకాశం జిల్లా, నాగులుప్పలపాడు మండలం, మట్టిగుంట గ్రామంలో 1958 మే 7న జన్మించాడు. ఆయన ఆంధ్ర విశ్వవిద్యాలయం నుంచి ఎంఏ, ఎల్ఎల్‌బి పూర్తి చేశాడు.
## రాజకీయ జీవితం
పాలపర్తి డేవిడ్ రాజు 1987లో తెలుగుదేశం పార్టీ ద్వారా రాజకీయాల్లోకి అడుగుపెట్టి ఎంపీటీసీగా, ఆ తరువాత జడ్పీటీసీగా ఎన్నికై  1995లో ఉమ్మడి ప్రకాశం జిల్లా ప్రజా పరిషత్ ఛైర్మన్‌గా పని చేశాడు. ఆయన 1999లో ఆంధ్రప్రదేశ్ శాసనసభకు జరిగిన ఎన్నికలలో సంతనూతలపాడు శాసనసభ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గుర్రాల వెంకట శేషుపై గెలిచి మొదటిసారి ఎమ్మెల్యేగా ఎన్నికయ్యాడు. ఆయన 2004 ఎన్నికల్లో కాంగ్రెస్ అభ్యర్థి దారా సాంబయ్య చేతిలో, 2009లో యర్రగొండపాలెం నియోజకవర్గం నుంచి పోటీ చేసి కాంగ్రెస్ అభ్యర్థి ఆదిమూలపు సురేష్ చేతిలో ఓడిపోయి అనంతరం 2010లో వైఎస్సార్ కాంగ్రెస్ పార్టీలో చేరాడు.

పాలపర్తి డేవిడ్ రాజు 2014లో జరిగిన ఆంధ్రప్రదేశ్ శాసనసభకు జరిగిన ఎన్నికలలో  వైసీపీ అభ్యర్థిగా ఎర్రగొండపాలెం నుండి పోటీ చేసి రెండోసారి ఎమ్మెల్యేగా అసెంబ్లీకి ఎన్నికయ్యాడు. ఆ తర్వాత అప్పటి అధికార పార్టీ అయిన టీడీపీలో చేరాడు. అనంతరం టీడీపీలో తనకు గౌరవం దక్కడం లేదని అసంతృప్తి వ్యక్తం చేస్తూ తిరిగి వైసీపీలో చేరి 2019 ఎన్నికల్లో వైసీపీ టికెట్ దక్కకపోయినా ఆ పార్టీ అభ్యర్థి గెలుపుకు కృషి చేశాడు.

## మరణం
పాలపర్తి డేవిడ్ రాజు అనారోగ్యంతో బాధపడుతూ హైదరాబాద్‍లోని అపోలో ఆస్పత్రిలో చికిత్స పొందుతూ ఆరోగ్యం విషమించడంతో 2024 ఆగస్టు 26న మరణించాడు.

## మూలాలు

వర్గం:2024 మరణాలు
వర్గం:ప్రకాశం జిల్లా వ్యక్తులు
గొర్రెపాటి శ్రీను

**గొర్రెపాటి శ్రీను** వర్ధమాన తెలుగు రచయిత. ఇతని అసలు పేరు జి.నాగమోహన్ కుమార్ శర్మ. 
## జీవిత విశేషాలు
ఇతడు గుంటూరు పట్టణంలో 1976, ఆగస్టు 14న బ్రమరాచార్యులు, శాంతకుమారి దంపతులకు జన్మించాడు. ఇతని ప్రాథమిక విద్యాభ్యాసం శ్రీశైలంలో జరిగింది. తరువాత హైస్కూలు విద్యను నల్లగొండ జిల్లా, గుర్రంపోడ్లో చదివాడు. నల్లగొండ ప్రభుత్వ పాలిటెక్నిక్‌నుండి మెకానికల్ ఇంజనీరింగులో డిప్లొమా చేశాడు. హైదరాబాదులోని ఒక ప్రైవేటు సంస్థలో  మేనేజర్‌గా పనిచేస్తున్నాడు.

## రచనలు
ఇతడు 1000కి పైగా వచన కవితలు, 100కు పైగా కథలు, 4 నవలలు వ్రాశాడు. ఇతని రచనలు సంచిక, ఆంధ్రభూమి, నవ్య, రచన, సాహితీకిరణం, వార్త, సహరి, ప్రతిలిపి వంటి  ముద్రిత, ఆన్‌లైన్ పత్రికలలో ప్రచురితమయ్యాయి.

ఇతని రచనలలో కొన్ని:
* వెన్నెల కిరణాలు (కవితా సంపుటి) https://commons.wikimedia.org/wiki/File:%E0%B0%B5%E0%B1%86%E0%B0%A8%E0%B1%8D%E0%B0%A8%E0%B1%86%E0%B0%B2_%E0%B0%95%E0%B0%BF%E0%B0%B0%E0%B0%A3%E0%B0%BE%E0%B0%B2%E0%B1%81_%E0%B0%95%E0%B0%B5%E0%B0%BF%E0%B0%A4%E0%B0%BE%E0%B0%B8%E0%B0%82%E0%B0%AA%E0%B1%81%E0%B0%9F%E0%B0%BF.pdfalt=వెన్నెలకిరణాలు కవితాసంపుటి  |thumb|వెన్నెలకిరణాలు కవితాసంపుటిalt=ప్రియసమీరాలు కథాసంపుటి   |thumb|232x232px|ప్రియసమీరాలు కథాసంపుటి
* ప్రియసమీరాలు (కథా సంపుటి) https://commons.wikimedia.org/wiki/File:Priya_Sameeralu_Telugu_Book.pdf
* ప్రణయ దృశ్యకావ్యం (కవితా సంపుటి)
* యువనాయకుడు (నవల) 
* కరిగేలోగా ఈ క్షణం (నవల)
* కలం చెక్కిన శిల్పం (నవల) 

http://www.youtube.com/@srinugorrepati

## మూలాలు

## బయటి లింకులు
కథానిలయం జాలస్థలిలో గొర్రెపాటి శ్రీను పేజీ

వర్గం:తెలుగు కథా రచయితలు
వర్గం:తెలుగు కవులు
వర్గం:తెలుగు నవలా రచయితలు
వర్గం:1976 జననాలు
సునీల్ బాబూరావు మెంధే

**సునీల్ బాబూరావు మెంధే** (జననం 
14 ఏప్రిల్ 1968) భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో బాంద్రా గొండియా నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు.
## రాజకీయ జీవితం
సునీల్ బాబూరావు మెంధే భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లోపని చేసి 2019లో జరిగిన లోక్‌సభ ఎన్నికలలో బాంద్రా గొండియా నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి నానా పంచబుధేపై 1,97,394 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2024లో జరిగిన లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి  కాంగ్రెస్ అభ్యర్థి ప్రశాంత్ యాదరావు పడోలె చేతిలో 37,380 ఓట్ల తేడాతో ఓడిపోయాడు.

## మూలాలు

వర్గం:1973 జననాలు
వర్గం:17వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
వర్గం:భారతీయ జనతా పార్టీ రాజకీయ నాయకులు
శ్యాంకుమార్ దౌలత్ బార్వే

**శ్యామ్‌కుమార్ దౌలత్ బార్వే** (జననం 12 అక్టోబర్ 1978) భారతదేశానికి చెందిన రాజకీయ నాయకుడు. ఆయన  2024లో జరిగిన లోక్‌సభ ఎన్నికలలో రాంటెక్ నియోజకవర్గం నుండి  తొలిసారిగా లోక్‌సభ సభ్యుడిగా ఎన్నికయ్యాడు.
## వ్యక్తిగత జీవితం
శ్యామ్‌కుమార్ బార్వే 1978 అక్టోబర్ 12న మహారాష్ట్రలోని టెకాడిలో దౌలత్ బార్వే, రాగినా దంపతులకు జన్మించాడు. ఆయన 6 మార్చి 2007న రష్మీ శ్యామ్‌కుమార్ బార్వేను వివాహం చేసుకున్నాడు, వీరికి ఒక కుమారుడు, ఒక కుమార్తె ఉన్నారు. 

## రాజకీయ జీవితం
శ్యాంకుమార్ దౌలత్ బార్వే కాంగ్రెస్ పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2024లో జరిగిన లోక్‌సభ ఎన్నికలలో రాంటెక్ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  శివసేన (ఎస్‌హెచ్‌ఎస్) అభ్యర్థి రాజు దేవనాథ్ పర్వేపై 76768 ఓట్ల మెజారిటీతో గెలిచి తొలిసారిగా లోక్‌సభ సభ్యుడిగా ఎన్నికయ్యాడు.

## మూలాలు

వర్గం:1978 జననాలు
వర్గం:18వ లోక్‌సభ సభ్యులు
వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర రాజకీయ నాయకులు
వర్గం:మహారాష్ట్ర వ్యక్తులు
చార్లీ ఫ్రిత్

**చార్లీ ఫ్రిత్** (1854, జనవరి 19 - 1919, ఏప్రిల్ 3) ఇంగ్లాండులో జన్మించిన న్యూజిలాండ్ క్రికెటర్. ఇతను 1877-78, 1889-90 సీజన్‌ల మధ్య కాంటర్‌బరీ, ఒటాగో తరపున ఫస్ట్-క్లాస్ క్రికెట్ ఆడాడు.

## జీవితం, వృత్తి
చార్లీ ఫ్రిత్ కుటుంబం 1867లో ఇంగ్లాండ్ నుండి న్యూజిలాండ్‌కు వచ్చింది. ఫ్రిత్ "కుడిచేతి మీడియం-పేస్డ్ బౌలర్, ఆఫ్-బ్రేక్‌తో రాణించాడు.

1877 ఫిబ్రవరిలో ఇతను జేమ్స్ లిల్లీవైట్స్ XIకి వ్యతిరేకంగా కాంటర్‌బరీ XVIII కోసం 23కి 6 వికెట్లు, 29కి 3 వికెట్లు తీసుకున్నాడు; న్యూజిలాండ్‌లో ఇంగ్లీష్ జట్టు ఆరు వారాల పర్యటనలో ఉన్న ఏకైక మ్యాచ్‌లో కాంటర్‌బరీ 23 పరుగుల తేడాతో ఓడిపోయింది. ఇంగ్లండ్‌కు తిరిగి వచ్చి కౌంటీ క్రికెట్ ఆడేందుకు ఇతనిని ఒప్పించేందుకు కొంతమంది ఇంగ్లీష్ ఆటగాళ్లు ప్రయత్నించారు, అయితే ఇతను న్యూజిలాండ్‌లో ఉండేందుకు ఇష్టపడాడు. 1877-78లో ఫ్రిత్ ఆస్ట్రేలియన్‌లను ఓడించిన కాంటర్‌బరీ XVలో భాగమయ్యాడు, బ్యానర్‌మాన్, హొరాన్, బెయిలీ, గ్రెగొరీల వికెట్లు తీశాడు. 81–48–55–4 (నాలుగు-బంతుల ఓవర్లు)తో మ్యాచ్ గణాంకాలతో ముగించాడు.

1879-80లో కాంటర్‌బరీ ఒటాగోను తొమ్మిది వికెట్ల తేడాతో ఓడించినప్పుడు ఇతను 34 పరుగులకు 6 వికెట్లు, 29కి 4 వికెట్లు తీసుకున్నాడు. తర్వాతి సీజన్‌లో రిటర్న్ మ్యాచ్‌లో, కాంటర్‌బరీ తరపున జార్జ్ వాట్సన్ రికార్డు స్థాయిలో 175 పరుగులు చేశాడు, ఆ తర్వాత చార్లీ సోదరుడు విలియం మొదటి ఇన్నింగ్స్‌లో 18 పరుగులకు 8 వికెట్లు తీసుకున్నాడు. చార్లీ రెండో ఇన్నింగ్స్‌లో 25 పరుగులకు 7 వికెట్లు తీసుకుని క్యాంటర్‌బరీకి ఇన్నింగ్స్, 232 పరుగుల తేడాతో విజయాన్ని అందించాడు. 1883-84లో, ఇప్పుడు ఒటాగో తరపున ఆడుతున్నాడు, ఇతను టాస్మానియా రెండవ ఇన్నింగ్స్‌లో 8 వికెట్లకు 5 వికెట్లు తీసి ఒటాగోను ఎనిమిది వికెట్ల విజయానికి చేర్చాడు. 1886–87లో డునెడిన్‌లో జరిగిన సీనియర్ క్లబ్ క్రికెట్‌లో, ఫీనిక్స్ క్లబ్‌కు ఆడుతూ, ఇతను 4.13 సగటుతో 111 వికెట్లు తీశాడు. ఇతని చివరి ఫస్ట్-క్లాస్ మ్యాచ్‌లో, 1889-90లో, ఇతను రెండు ఇన్నింగ్స్‌లలోనూ (53.4 ఐదు బంతుల్లో మొత్తం) ఎలాంటి మార్పు లేకుండా బౌలింగ్ చేసి 24 పరుగులకు 5 వికెట్లు, 18 పరుగులకు 3 వికెట్లు తీసి కాంటర్‌బరీపై విజయం సాధించాడు.

డాన్ రీస్ అతన్ని "న్యూజిలాండ్ క్రికెట్‌లో మొదటి గొప్ప బౌలర్" అని పిలిచాడు. న్యూజిలాండ్ క్రికెట్ చరిత్రకారుడు టామ్ రీస్ 1927లో మొదటి ప్రపంచ యుద్ధానికి ముందు అత్యుత్తమ న్యూజిలాండ్ క్రికెటర్లుగా ఎంపిక చేసిన 14 మంది ఆటగాళ్లలో ఇతను ఒకడు. 11 మంది రీస్ 1936లో అత్యుత్తమ న్యూజిలాండ్ జట్టుగా ఎంపికయ్యాడు.

1885 - 1900 మధ్యకాలంలో న్యూజిలాండ్‌లో జరిగిన నాలుగు ఫస్ట్-క్లాస్ మ్యాచ్‌లకు ఫ్రిత్ అంపైరింగ్ చేశాడు. 1901-02లో ఒటాగో- సౌత్‌ల్యాండ్ మ్యాచ్ ఇతని ప్రయోజనం కోసం ఆడబడింది. ఫలితంగా ఇతనికి £51 అందించబడింది.

ఇతను వార్తాపత్రిక కంపోజిటర్‌గా పనిచేశాడు. *క్రైస్ట్‌చర్చ్ ప్రెస్‌లో* శిష్యరికం చేశాడు.

## మూలాలు

## బాహ్య లింకులు
* 

వర్గం:న్యూజీలాండ్ క్రికెట్ క్రీడాకారులు
వర్గం:1919 మరణాలు
వర్గం:1854 జననాలు
గాలేరు నగరి సుజల స్రవంతి

thumb| నగరిలో కాలువ
**గాలేరు నగరి సుజల స్రవంతి ప్రాజెక్టు** ఆంధ్రప్రదేశ్‌లోని కడప, చిత్తూరు, నెల్లూరు జిల్లాలలో ఉన్న నీటిపారుదల ప్రాజెక్టు. 

కాలువ మార్గంలో ఉన్న గ్రామాలు, పట్టణాలకు తాగునీటి సౌకర్యాన్ని అందించడమే కాకుండా, రెండు దశల్లో  సాగునీరు అందించాలని భావించారు. ప్రధాన కాలువ, గండికోట, వామికొండ, సర్వరాజసాగర్ జలాశయాల నిర్మాణాలు కొనసాగుతున్నాయి.  

శ్రీశైలం జలాశయం ముందు వైపు నుంచి శ్రీశైలం కుడికాలువ (ఎస్‌ఆర్‌బీసీ) వ్యవస్థ ద్వారా 40 టీఎంసీల కృష్ణానది మిగులు వరద జలాలను గోరకల్లు జలాశయం వరకు తీసుకుని, ఆ తర్వాత స్వతంత్ర వరద కాలువ ద్వారా తొమ్మిది నిల్వ జలాశయాలను నింపేందుకు ఉద్దేశించిన పథకం ఇది. రబీ సీజన్‌లో సాగునీటి అవసరాల కోసం ఈ నీటిని ఉద్దేశించారు.

ప్రాజెక్టు నిర్మాణం 2005 లోనే ప్రారంభమైనప్పటికీ పనులు ఇంకా కొనసాగుతున్నాయి. ఈ ప్రాజెక్టుకు ఎలాంటి నికర జలాల్లోంచి కేటాయింపులు జరగలేదని, ఆ నీటిని కేటాయించాలని రాయలసీమ ప్రాంత ప్రజలు ప్రభుత్వాన్ని డిమాండ్ చేస్తున్నారు.

## మూలాలు

వర్గం:నీటిపారుదల ప్రాజెక్టులు
వర్గం:ఆంధ్రప్రదేశ్‌లో నీటిపారుదల ప్రాజెక్టులు